Diari Oficial de la Generalitat Valenciana


Sumari del DOGV 6674, del 20-12-2011 (2011/12193)

Notificació de la sentència dictada en el procediment de mesures amb relació fills número 32/2010.
--------------------------------------------------------------------------------------------------

### Dades del document

Número de DOGV
:   6674

Data del DOGV
:   20-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12960


Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Edicte

Notificació de la sentència dictada en el procediment de mesures amb relació fills número 32/2010. [2011/12356]  
Modif. mesures amb relació fills extramatrimonials SUP. CO -000032/2010-I   
De: María Elena Santos Pérez.  
Procuradora: María Castellano García.  
Contra: Alberto García Gómez.  
Procurador/a: -   
En aquest procediment de mesures fills extramatrimonials 32/2010, seguit a instàncies de María Elena Santos Pérez contra Alberto García Gómez, la magistrada jutgessa del Jutjat de Violència sobre la Dona 1 de Castelló de la Plana, M.ª Paz Plaza López, ha dictat la sentència número 15/2011, de data 9 de març de 2011, que té la dispositiva que, literalment, és com segueix:  
«Dispositiva   
Estime substancialment la demanda interposada a instàncies de M.ª Elena Santos Pérez, representada per la procuradora dels tribunals María Castellano García, contra Alberto García Gómez, i dispose les mesures següents:  
a) Atribució de la guarda i custòdia del menor a favor de M.ª Elena Santos Pérez. La pàtria potestat serà compartida.  
b) Se suspén, pel termini mínim de sis mesos, el dret de visites del senyor García Gómez respecte dels seus fills menors en els termes establits en el fonament de dret segon d'aquesta sentència. Perquè se'n prenga coneixement, emeteu un ofici al punt de trobada de Castelló de la Plana.   
c) Atribució de l'ús i gaudi de l'habitatge familiar siti al Grau, carrer 'Eivissa, número 3, 5é, D, a favor de María Elena Santos Pérez i del seu fill menor d'edat.   
d) Fixació, en concepte de pensió alimentària, amb càrrec al pare, Alberto García   
Gómez, de la quantitat de 150 euros mensuals. Aquest pagament haurà d'efectuar-se per mesos anticipats i dins dels cinc primers dies de cada mes en el compte designat per la part actora (0093 0594 43 7584033944), i s'establiran com a bases per a l'actualització d'aquestes quantitats l'índex general del cost de la vida publicat anualment per l'Institut Nacional d'Estadística.   
Pel que fa a les despeses extraordinàries, ambdós progenitors pagaran a mitges les despeses extraordinàries de caràcter no periòdic que s'hi produïsquen, com són ara les activitats extraescolars i les despeses farmacèutiques o mèdiques no cobertes pel sistema de la Seguretat Social.   
No pertoca fer especial pronunciament sobre costes.   
aquestes mesures podran ser modificades quan s'alteren substancialment les circumstàncies.   
Mode d'impugnació: mitjançant recurs d'apel·lació davant l'Audiència   
Provincial de Castelló (art. 455 LECn).   
El recurs és prepararà a través d'un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).   
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit, llevat que el recurrent siga: beneficiari de justícia gratuïta, el Ministeri Fiscal, l'Estat, comunitat autònoma, entitat local o organisme autònom que depén d'algun dels anteriors.  
Aquesta és la sentència, que pronuncie, mane i firme.  
Publicació. La sentència anterior ha sigut donada, llegida i publicada pel magistrat/ada jutge/essa que la va dictar, mentre celebrava audiència pública en el dia de la data. Jo, la secretària judicial, en done fe. Castelló de la Plana, 9 de març de 2011».   
I atés que el demandat esmentat, Alberto García Gómez, es troba en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 24 de novembre de 2011.- La secretària judicial: Cristina María Valero Doménech.